Jonjo Shelvey

Jonjo Shelvey (sündinud 27. veebruaril 1992 Romfordis) on Inglismaa jalgpallur, kes mängib poolkaitsjana Türgi kõrgliigaklubis Çaykur Rizespor.

Ta alustas klubikarjääri Charlton Athleticus. 26. aprillil 2008 tegi ta klubi meeskonnas debüüdi Inglismaa esiliiga mängus Barnsley vastu. Ta sai 16 aasta ja 59 päeva vanuselt klubi ajaloo noorimaks debütandiks.

2010. aasta mais liitus ta Inglismaa kõrgliiga klubiga Liverpool. 2011. aasta septembris suundus ta laenule Inglismaa esiliiga klubisse Blackpool. Ta lõi seal kümne mänguga kuus väravat, sh kübaratrikk 3. novembril 2011 mängus Leeds Unitedi vastu. 2011. aasta novembri lõpus naasis ta Liverpooli meeskonda. Esimese värava lõi ta Liverpoolis 6. jaanuaril 2012 karikamängus Aston Villa vastu ja esimese värava Inglismaa kõrgliigas sama aasta 8. mail Chelsea vastu.

Aastatel 2013–2016 mängis Shelvey Inglismaa kõrgliigas kaks ja pool hooaega Swansea City ridades. 2016. aasta jaanuaris sõlmis ta lepingu Newcastle United. Arvatav üleminekusumma oli 12 miljonit naelsterlingit."Jonjo Shelvey: Newcastle sign Swansea midfielder for £12m". BBC Sport. 12.1.2015. Vaadatud 5.7.2020 Juba 2016. aasta veebruaris määrati ta klubi kapteniks.

2023. aasta talvel sõlmis ta kahe ja poole aasta pikkuse lepingu Inglismaa kõrgliigaklubiga Nottingham Forest."FOREST COMPLETE SIGNING OF JONJO SHELVEY". ottinghamforest.co.uk. 1.2.2023. Vaadatud 29.4.2023 2023. aasta septembris läks ta sealt üheks hooajaks laenule Türgi kõrgliigaklubisse Çaykur Rizespor..

Debüüdi Inglismaa jalgpallikoondises tegi Shelvey 12. oktoobril 2012 MM-i valikmängus San Marino vastu. Aastatel 2012–2015 sai ta Inglismaa koondises kirja kuus mängu.

 Saavutused 
Liverpool
FA Cup: Teine koht 2011–12
Newcastle United
EFL Championship: 2016–17

 Viited 

 Välislingid 

 Profiil Nottingham Foresti kodulehel

Kategooria:Inglismaa jalgpallurid
Kategooria:Charlton Athletic FC jalgpallurid
Kategooria:Liverpool FC mängijad
Kategooria:Blackpool FC mängijad
Kategooria:Swansea City AFC mängijad
Kategooria:Newcastle United FC mängijad
Kategooria:Nottingham Forest FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Süper Ligi mängijad
Kategooria:Sündinud 1992